ທີ່ການພົບປະໂອ້ລົມກັບການນຳ ກຳປູເຈຍ, ທ່ານ ເລຮ່ວາຍຈູງ ຢືນຢັນວ່າ ຍາມໃດຫວຽດນາມ ກໍ່ຕີລາຄາສູງການພົວພັນສາມັກຄີ, ການຮ່ວມມື ແລະ ການຊ່ວຍເຫຼືອເຊິ່ງກັນ ແລະ ກັນລະຫວ່າງ 2 ພັກ, ສອງລັດ, ເນັ້ນໜັກເຖິງ ນະໂຍບາຍຂອງພັກ ແລະ ລັດ ຫວຽດນາມ ກ່ຽວກັບການຊຸກຍູ້ການພົວພັນມິດຕະພາບທີ່ເປັນມູນເຊື້ອ ຫວຽດນາມ - ກໍາປູເຈຍ.
ການນຳ ກຳປູເຈຍ ກໍຕີລາຄາສູງຄວາມໝາຍຂອງການຢ້ຽມຢາມ, ຊົມເຊີຍບັນດາຜົນງານຮອບດ້ານທີ່ປະຊາຊົນຫວຽດນາມ ຍາດມາໄດ້, ພິເສດແມ່ນການຮັບມືກັບການແຜ່ລະບາດຂອງພະຍາດ Covid-19, ຟື້ນຟູ ແລະ ພັດທະນາເສດຖະກິດ - ສັງຄົມ, ປັບປຸງທີ່ຕັ້ງຂອງຕົນໃນເວທີສາກົນ.
ກ່ອນໜ້ານັ້ນ, ໃນວັນດຽວກັນ, ຄະນະພົວພັນຕ່າງປະເທດສູນກາງສອງປະເທດ ກໍໄດ້ດຳເນີນການເຈລະຈາ ແລະ ແຈ້ງໃຫ້ກັນຊາບກ່ຽວກັບສະພາບການຂອງແຕ່ລະພັກ ແລະ ແຕ່ລະປະເທດ, ພິເສດແມ່ນວຽກງານກໍ່ສ້າງພັກ, ປຶກສາຫາລືກ່ຽວກັບສະພາບການໃນໂລກ ແລະ ພາກພື້ນ.
ຄຳຮຸ່ງ